**Likumprojekta "Grozījumi Republikas pilsētas domes un novada domes vēlēšanu likumā" sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Likumprojekts "Grozījumi Republikas pilsētas domes un novada domes vēlēšanu likumā" (turpmāk – likumprojekts) ir sagatavots, lai nodrošinātu iespēju vēlētājiem ārvalstīs piedalīties republikas pilsētas domes un novada domes vēlēšanās, balsojot pa pastu. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Diasporas likuma pārejas noteikumu 12. punkta 4. apakšpunkts noteic, ka Ministru kabinets līdz 2019. gada 28. februārim sagatavo un iesniedz Saeimai nepieciešamos likumprojektus, kas paredz priekšnoteikumus, ar kādiem un kārtību, kādā balsstiesīgie Latvijas pilsoņi var piedalīties Saeimas, Eiropas Parlamenta un pašvaldību vēlēšanās, tautas nobalsošanā un likumu ierosināšanā, balsojot pa pastu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Likumprojekts paredz kārtību, kādā vēlētāji, kas uzturas ārvalstīs, republikas pilsētas domes un novada domes vēlēšanās var piedalīties, balsojot pa pastu. Pašreiz atbilstoši Republikas pilsētas domes un novada domes vēlēšanu likumam pašvaldību vēlēšanās balsošana notiek tikai vēlēšanu iecirkņos klātienē Latvijas teritorijā. Ārvalstīs esošie vēlētāji pašvaldību vēlēšanās piedalīties nevar. Likumprojektā ietvertais regulējums nepaplašina vēlētāju loku, bet paredz tehniskas iespējas piedalīties pašvaldību vēlēšanās, esot arī ārpus Latvijas. Atbilstoši Republikas pilsētas domes un novada domes vēlēšanu likuma 5. pantam Latvijas Republikā tiesības vēlēt domi ir:1) Latvijas pilsonim;2) Eiropas Savienības pilsonim, kurš nav Latvijas pilsonis, bet ir reģistrēts Iedzīvotāju reģistrā.Tiesības vēlēt ir personai, kura vēlēšanu dienā sasniegusi 18 gadu vecumu, ir reģistrēta vēlētāju reģistrā un vismaz 90 dienas pirms vēlēšanu dienas ir reģistrēta dzīvesvietā attiecīgās pašvaldības administratīvajā teritorijā, vai personai, kurai attiecīgās pašvaldības administratīvajā teritorijā pieder likumā noteiktajā kārtībā reģistrēts nekustamais īpašums. Likumprojekts paredz, ka vēlētājs pieteikumu balsošanai pa pastu var iesniegt vairākos veidos:- izmantojot Valsts pārvaldes pakalpojumu portālu [www.latvija.lv](http://www.latvija.lv) vai Iekšlietu ministrijas Pilsonības un migrācijas lietu pārvaldes oficiālo tīmekļvietni [www.pmlp.gov.lv](http://www.pmlp.gov.lv);- izmantojot oficiālo elektronisko adresi;- Latvijas Republikas diplomātiskajās vai konsulārajās pārstāvniecībās, ierodoties personiski vai nosūtot pa pastu;- nosūtot pa pastu Centrālajai vēlēšanu komisijai.Centrālā vēlēšanu komisija izskatīs visus pieteikumus, ko tā ir saņēmusi balsošanai pa pastu vismaz 30 dienas pirms vēlēšanu dienas. Savukārt ne vēlāk kā 20 dienas pirms vēlēšanu dienas Centrālā vēlēšanu komisija vēlētājiem uz elektroniskā pasta adresi nosūtīs tīmekļvietnes adresi (saiti), kurā būs pieejami balsošanas materiāli. Balsošanas materiāli ietvers visu pieteikto kandidātu sarakstu vēlēšanu zīmes; informāciju par kārtību, kādā izdarāma balsošana.Pie balsošanas materiāliem būs pievienota arī informācija par kārtas numuru, ar kādu vēlētājs reģistrēts vēlētāju sarakstā, kā arī norāde par attiecīgo republikas pilsētas vai novada vēlēšanu komisiju, kurai balsošanas materiāli nosūtāmi. Visi balsošanas materiāli, kādi tiks nosūtīti vēlētājam, būs noteikti Centrālās vēlēšanu komisijas instrukcijā.Vēlētājam pašam būs pienākums izdrukāt balsošanas materiālus. Vēlētājam vēlēšanu zīme jāievieto aploksnē, kura kopā ar apliecinājumu jāievieto vēl vienā aploksnē un jānosūta attiecīgajai republikas pilsētas vai novada vēlēšanu komisijai. Apliecinājums ir nepieciešams, lai pārliecinātos, ka vēlētājs personīgi ir nobalsojis un tādējādi izdarījis savu izvēli. Izdevumus par balsošanas materiālu izdrukāšanu un balsojuma nosūtīšanu sedz vēlētājs. Pa pastu saņemto balsu skaitīšanu veiks republikas pilsētas vai novada vēlēšanu komisija, vai šim nolūkam speciāli izveidota pasta balsošanas iecirkņa komisija. Izveidojot atsevišķu pasta balsošanas iecirkņa komisiju, uz to ir attiecināms Republikas pilsētu un novadu vēlēšanu komisiju un vēlēšanu iecirkņu komisiju likumā ietvertais normatīvais regulējums, tai skaitā prasības un nosacījumi attiecībā uz pasta balsošanas iecirkņa komisijas izveidi, kā arī nosacījums, ka vēlēšanu komisiju un iecirkņu komisiju darbība domes vēlēšanu sagatavošanā un sarīkošanā tiek finansēta attiecīgi no republikas pilsētas vai novada budžeta. Ja konkrētajā pašvaldībā pasta balsošanā piedalās tikai viens vai divi vēlētāji, proti, pa pastu ir saņemtas viena vai divas reģistrācijas aploksnes, lai nodrošinātu balošanas aizklātumu, republikas pilsētas vai novada vēlēšanu komisija izvēlas vēlēšanu iecirkni, kuram nodot šīs saņemtās aploksnes balsu skaitīšanai.Ja pieteikuma iesniedzējs ir nokavējis pieteikuma iesniegšanas termiņu vai, ja vēlētāju reģistrā nav ziņu, kas apliecina, ka personai ir tiesības vēlēt attiecīgo domi, Centrālā vēlēšanu komisija ar motivētu lēmumu atsaka nosūtīt balsošanas materiālus. Atteikums nosūtīt balsošanas materiālus tiek nosūtīts atbilstoši Paziņošanas likumam.Likumprojekta mērķis ir veicināt balsstiesīgo Latvijas pilsoņu dalību pašvaldību vēlēšanās, atbalstīt diasporas pilsonisko un politisko līdzdalību un iesaistīt pēc iespējas vairāk diasporas pārstāvju pašvaldību norisēs, tādējādi saglabājot saikni ar Latviju un latvisko identitāti. Ir būtiski parādīt, ka ne tikai diasporai ir svarīga Latvija, bet arī Latvijai svarīga ir tās diaspora. Latvieši ārzemēs nav atdalāmi no Latvijas un latviešu kopuma.Pēc Ārlietu ministrijas datiem ārpus Latvijas pastāvīgi dzīvo vairāk nekā 370 000 Latvijas valstspiederīgo, no tiem lielākā daļa izbraukusi pēdējo desmit gadu laikā (Ārlietu ministrijas dati ir aptuveni, jo ir atšķirība starp Iedzīvotāju reģistra, ārvalstu iestāžu sniegto informāciju un pārstāvniecību aplēsēm)[[1]](#footnote-1). Norādāms, ka nav iespējams noteikt precīzu skaitu, cik vēlētāju ir ārvalstīs, kuriem ir tiesības vēlēt republikas pilsētas vai novada domi. Pēc Iedzīvotāju reģistra datiem uz 06.02.2019. Latvijas pilsoņu, kuru dzīvesvietas adrese norādīta ārvalstīs un kuri uz 06.02.2019. ir sasnieguši 18 gadu vecumu, skaits ir 136 871. Pēdējās Eiropas Parlamenta vēlēšanās 2019. gadā pasta balsošanai bija pieteikušies 1290 vēlētāju. Kopā ārvalstīs nobalsojušo skaits bija 3235 vēlētāju[[2]](#footnote-2).Kā ir norādīts Eiropas Komisijas ziņojumā, vēlētāju aktivitāte ir aktuāla problēma visās demokrātiskajās valstīs. Mobilo pilsoņu ļoti zemais aktivitātes līmenis ir satraucošs faktors, jo pastāv reāls risks, ka viņi neizmanto savas vēlēšanu tiesības ne savā piederības, ne uzņēmējā valstī. Tas viņus pilnībā izslēdz no jebkādas demokrātiskas līdzdalības. Balsošana ir paradums, kas būtu jāveicina *(Eiropas Komisijas ziņojums Eiropas Parlamentam, Padomei, Eiropas ekonomikas un sociālo lietu komitejai un reģionu komitejai par Direktīvas 94/80/EK par tiesībām balsot un kandidēt pašvaldību vēlēšanās piemērošanu, 25.01.2018. COM (2018) 44 final)[[3]](#footnote-3)*.Likumprojektā ir ietverts arī grozījums, kas paredz aizstāt Republikas pilsētas domes un novada domes vēlēšanu likumā vārdus "Iedzīvotāju reģistrs" ar vārdiem "Fizisko personu reģistrs". Šādu grozījumu izdarīšana ir nepieciešama, ņemot vērā to, ka 2021. gada 1. martā spēkā stāsies Fizisko personu reģistra likums un spēku zaudēs Iedzīvotāju reģistra likums. |
| 3. | Projekta izstrādē iesaistītās institūcijas un publiskas personas kapitālsabiedrības | Likumprojekta izstrādē tika iesaistīta Centrālā vēlēšanu komisija. |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Personas, kurām atbilstoši Republikas pilsētas domes un novada domes vēlēšanu likuma 5. pantam ir tiesības vēlēt republikas pilsētas domi un novada domi, un vēlēšanu dienā tās atrodas ārvalstīs. |
| 2. | Tiesiskā regulējuma ietekme uz tautsaimniecību un administratīvo slogu | Administratīvais slogs palielināsies Centrālajai vēlēšanu komisijai, saņemot un izskatot vēlētāju pieteikumus no ārvalstīm balsošanai pa pastu un nosūtot vēlētājam tīmekļvietnes adresi (saiti) ar balsošanas materiāliem, kā arī republikas pilsētu un novadu vēlēšanu komisijām, nodrošinot reģistrācijas aplokšņu reģistrēšanu un uzglabāšanu un veicot balsu skaitīšanu. |
| 3. | Administratīvo izmaksu monetārs novērtējums | Detalizēta informācija par nepieciešamajiem izdevumiem Centrālajai vēlēšanu komisijai un Iekšlietu ministrijai (Pilsonības un migrācijas lietu pārvaldei) ir sniegta anotācijas III sadaļā.  |
| 4. | Atbilstības izmaksu monetārs novērtējums | Vienam vēlētājam aptuvenās izmaksas nepieciešamo darbību veikšanai, lai piedalītos republikas pilsētas domes un novada domes vēlēšanās, balsojot pa pastu (vēlēšanu materiālu izdrukāšana, aplokšņu iegāde un nosūtīšana pa pastu) varētu būt 5 *eur*. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2019. gads | Turpmākie trīs gadi (*euro*) |
| 2020. gads | 2021. gads | 2022. gads |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru n+1 gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru n+2 gadam | izmaiņas, salīdzinot ar vidēja termiņa budžeta ietvaru n+2 gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 0 | 0 | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi | 0 | 0 | 0 | 60 404 | 0 | 13 000 | 0 |
| 2.1. valsts pamatbudžets | 0 | 0 | 0 | 60 404 | 0 | 13 000 | 0 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme | 0 | 0 | 0 | -60 404 | 0 | -13 000 | 0 |
| 3.1. valsts pamatbudžets | 0 | 0 | 0 | -60 404 | 0 | -13 000 | 0 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | 0 | 0 | 0 | 0 | 0 | 0 | 0 |
| 5. Precizēta finansiālā ietekme | 0 | 0 |  | -60 404 | 0 | -13 000 | 0 |
| 5.1. valsts pamatbudžets | 0 | -60 404 | -13 000 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | Likumprojektā paredzēto prasību īstenošanai nepieciešams papildu finansējums no valsts budžeta Iekšlietu ministrijai (Pilsonības un migrācijas lietu pārvaldei, budžeta apakšprogramma 11.01.00 "Pilsonības un migrācijas lietu pārvalde") 2020. gadā 60 404 *euro* (EKK 5120 – Licences, koncesijas un patenti, preču zīmes un līdzīgas tiesības) apmērā. Proti, Vēlētāju reģistra un e-pakalpojuma "Reģistrācija balsošanai pa pastu vēlētājiem, kuri uzturas ārvalstīs" programmatūras pilnveidošanai, nodrošinot funkcionalitāti republikas pilsētas domes un novada domes vēlēšanu procedūras ietvaros vēlētājiem, kuri uzturas ārvalstīs, pieteikties balsošanai pa pastu, izmantojot e-pakalpojumu, republikas pilsētas vai novada vēlēšanu komisijām aktualizēt ziņas Vēlētāju reģistrā par vēlētāju pieteikšanos balsošanai pa pastu un pārbaudīt likumprojektā paredzētās ziņas par vēlētājiem, kuri uzturas ārvalstīs, kā arī pieteikties balsošanai pa pastu, provizoriski nepieciešamas 96 cilvēkdienas, ņemot vērā līdzvērtīgu realizēto programmatūras izstrādes darbu veikšanai nepieciešamo darbietilpību:96 cilvēkdienas x 520 *euro* (Vēlētāju reģistra standarta programmatūras izstrādes prasībām atbilstoša EIS kataloga pakalpojuma vienas cilvēkdienas cena) = 49 920 *euro* + 21% (PVN) = 60 404 *euro.* Šobrīd Vēlētāju reģistra un e-pakalpojuma "Reģistrācija balsošanai pa pastu vēlētājiem, kuri uzturas ārvalstīs" funkcionalitāte balsošanai pa pastu ir pielāgota tikai Eiropas Parlamenta vēlēšanu procedūras ietvaros. Savukārt Centrālajai vēlēšanu komisijai likumprojektā paredzētā risinājuma ieviešanai – pasta balsošanas pieteikumu reģistrēšanai, pieteikumu iesniedzēju pārbaudei Vēlētāju reģistrā, tīmekļa vietnes adreses, kur pieejami balsošanas materiāli, nosūtīšanai vēlētājiem, atbilžu sniegšanai uz vēlētāju, kuri pieteikušies balsot pa pastu, jautājumiem un sūdzībām, likumprojektā paredzētā tehniskā risinājuma sagatavošanai, vēlētāju informēšanai ir nepieciešams papildu finansējums no valsts budžeta programmas 03.00.00 "Pašvaldību vēlēšanas" 2021. gadā 13 000 *euro* apmērā, t.sk. 10 200 *euro* divu darbinieku atlīdzībai (*6,04 euro stundas likme, 85 cilvēkdienas, sociālās apdrošināšanas iemaksas),* 800 *euro* darba vietu iekārtošanai, t.sk. datoru īre, kancelejas un saimniecības preces, 2000 *euro* vēlētāju informēšanai. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Likumprojekts šo jomu neskar. |
| 8. Cita informācija | Papildu finansējums saistībā ar likumprojektu būs nepieciešams arī pašvaldībām, piemēram, pasta balsošanas iecirkņa komisijas izveidei; jauniem tehniskajiem līgumdarbiniekiem lietvedībā; darbiniekiem, kas noteiks saņemto reģistrācijas aplokšņu derīgumu.Atbilstoši Diasporas likuma 17. pantam un pārejas noteikumu 11. punktam diasporas politiku finansē no valsts budžeta līdzekļiem, paredzot pienācīgu, ilgtermiņā plānojamu, diasporas skaitliskā sastāva un aktivitāšu dinamikai pielāgojamu finansējumu. Diasporas politiku var finansēt arī no citiem avotiem. Šā likuma [17. pantā](https://likumi.lv/ta/id/302998#p17) noteikto par to, ka diasporas politiku finansē no valsts budžeta līdzekļiem, paredzot pienācīgu, ilgtermiņā plānojamu, diasporas skaitliskā sastāva un aktivitāšu dinamikai pielāgojamu finansējumu, nodrošina ne vēlāk kā plānojot 2020. gada valsts budžetu. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Saistītie tiesību aktu projekti | Pēc likumprojekta atbalstīšanas Saeimā ir nepieciešams izstrādāt likumprojektu "Grozījumi Vēlētāju reģistra likumā", lai nodrošinātu, ka Vēlētāju reģistrā tiek iekļautas ziņas par vēlētāja elektroniskā pasta adresi. |
| 2. | Atbildīgā institūcija | Tieslietu ministrija. |
| 3. | Cita informācija | Nav. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Likumprojekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Likumprojekts saskaņots ar Eiropas Latviešu apvienību un nosūtīts Pasaules Brīvo Latviešu Apvienībai, no kuras atzinums netika saņemts. |
| 2. | Sabiedrības līdzdalība projekta izstrādē | Likumprojekta izstrādē ir notikušas konsultācijas ar Eiropas Latviešu apvienības prezidija priekšsēdētāja vietnieci. |
| 3. | Sabiedrības līdzdalības rezultāti | Par likumprojektu ir saņemts atzinums no Eiropas Latviešu apvienības, kas atbalsta likumprojekta tālāku virzību.Tāpat ir saņemts atzinums no biedrības "Latvijas Pašvaldību savienība", kura atbalsta likumprojekta tālāku virzību. Latvijas Pašvaldību savienības atzinumā izteiktie priekšlikumi ir daļēji ņemti vērā un iekļauti likumprojekta anotācijā. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Centrālā vēlēšanu komisija, republikas pilsētas un novada vēlēšanu komisijas, Pilsonības un migrācijas lietu pārvalde, Latvijas Republikas diplomātiskās vai konsulārās pārstāvniecības. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Likumprojekts neietekmēs pārvaldes funkcijas, jaunas institūcijas netiks izveidotas, esošās netiks likvidētas vai reorganizētas. |
| 3. | Cita informācija | Nav. |

Iesniedzējs:

Tieslietu ministrijas valsts sekretārs R. Kronbergs

Sermā, 67036982

agnese.serma@tm.gov.lv

1. [https://www.mfa.gov.lv/arpolitika/diasporas-politika/diasporas-politika latvija](https://www.mfa.gov.lv/arpolitika/diasporas-politika/diasporas-politika%20latvija) [↑](#footnote-ref-1)
2. https://epv2019.cvk.lv/pub/velesanu-rezultati/arzemes [↑](#footnote-ref-2)
3. <https://eur-lex.europa.eu/LexUriServ/LexUriServ.do?uri=COM:2018:0044:FIN:LV:PDF> [↑](#footnote-ref-3)